**„Турските авиолинии" прекратяват редица свои международни полети, включително до България, до 17 април**

Във връзка с ограничителни мерки, въведени срещу разпространението на коронавируса, Турските авиолинии" спират всички свои международни полети, включително до България, до 17 април. Последният полет на Турските авиолинии до София ще се състои на 25 март в 08:35 ч. местно време.

По информация на посолството ни в Анкара от 27 март международните полети, с изключение на тези до и от Ню Йорк, Вашингтон, Хонконг, Адис Абеба и Москва ще бъдат спрени.

Граничните власти информират, че от 00.00 ч. на 24 март е въведена забрана за влизане на чужденци на летище Истанбул. По неофициална информация на гранична полиция, кацналите на летището чуждестранни граждани, включително българи, не се допускат на територията на Турция, като престоят им се ограничава в рамките на транзитна зона.

Консулството на Република България в Истанбул е в готовност да оказва съдействие на място при необходимост

При необходимост от съдействие:

Телефони на посолството ни в Анкара: +90 312 467 20 71; +90 312 427 51 42

Телефони на генералното ни консулство в Истанбул: +90 212 281 01 14; 281 01 15; 281 01 16; +90 533 383 64 14; Дежурен телефон за реакция при събития от извънреден и кризисен характер и хуманитарни случаи: +90 549 7921529

Ситуационният център на МВнР в София: +359 2 948 24 04; +359 2 971 38 56; +359 2 948 30 52; +359 2 948 2552; +359 2 948 20 85 и на имейл адрес crisis@mfa.bg.